354 C. PLINII HIST. NAT. LlB. XII. 



earduum similem malo , seminis plnum : lacrymaque 

 erumpit incisa parte summa , vix ut dignosci possit a 

 mastiche vera. Nec non et tertia in Ponto est, bituminis 

 similior. Laudatissima autem Chia candida , cujus pre- 

 tium in libras xx, nigrae vero xn. Chia e lentisco traditur 

 gigni gummi modo: adulteratur, ut thura, rsina. 



De ladano et stobolo. 



XXXVII. Arabia etiamnum et ladano gloriatur : forte 

 casuque hoc et injuria fieri odoris, plures tradidere. Ca- 

 pras maleficum alias frondibus animal, odoratorum vero 

 fruticum appetentius, tamquam intelligant pretia, ger- 

 minum caules praedulci liquore turgentes, distillantemque 

 ab his (casus mixtura) succum improbo barbarum villo 

 abstergere : hune glomerari pulvere , incoqui sole : et 

 ideo in ladano caprarum pilos esse : sed hoc non alibi 

 fieri , quam in Nabatis , qui sunt ex Arabia conter- 

 mini Syriae. 



Recentiores ex auctoribus strobon hoc vocant : tra- 



